ZAPISNIK

36. sjednice Vijeća Mjesnog odbora Kupinečki Kraljevec II
održane 3. siječnja 2024. (petak),
s početkom u 13,00 sati
Nazočni članovi Vijeća: Marijan Tatar, Ivan Milača, Srećko Ašperger i Stjepan Tatar.
Nenazočni članovi Vijeća: Ivan Maretić. 
Ostali nazočni: Petar Vukelić, voditelj P.O. Brezovica (Novi Zagreb).
Predsjedava: Marijan Tatar, predsjednik Vijeća.
         Predsjednik Vijeća konstatira da sjednici nazoči većina (4/5) članova Vijeća, što znači da Vijeće može pravovovaljano odlučivati te otvara 36. sjednicu Vijeća. 
         Predsjednik Vijeća konstatira da su svi članovi primili prijedlog dnevnog reda sa prilozima. Pita ima li prijedloga za dopunu dnevnog reda. Budući da nema, daje na glasovanje predloženi dnevni red.

         Vijeće je jednoglasno (4 “za”) usvojilo 

dnevni red:
1. Prijedlog zaključka o potrebi osiguravanja dodatnih vrtićkih kapaciteta 

    na području Kupinečkog Kraljevca

2. Obavijesti, pitanja i prijedlozi

Ad 1)  Prijedlog zaključka o potrebi osiguravanja dodatnih vrtićkih kapaciteta na području 
           Kupinečkog Kraljevca

        Potpredsjednik Vijeća, Marijan Tatar konstatira da su članovi Vijeća primili Prijedlog zaključka u pisanom obliku, obrazlaže isti te otvara raspravu.
       Nakon kraće rasprave Prijedlog zaključka daje na glasovanje.

       Vijeće jednoglasno (4 “za”) donijelo
ZAKLJUČAK

 o potrebi osiguravanja dodatnih vrtićkih kapaciteta 

na području Kupinečkog Kraljevca

1. Vijeće Mjesnog odbora Kupinečki Kraljevec II. raspravljalo je o analizi lokacija Gradskog ureda za obrazovanje, sport i mlade koja su vijeća mjesnih odbora predložila za izgradnje objekta dječjeg vrtića u naselju Kupinečki Kraljevec te o završetku postupka katastarske izmjere k.o. Kupinečki Kraljevec. Dana 10. prosinca 2024. godine u Zemljišnoknjižnom odjelu Novi Zagreb potpisan je zapisnik slijedom kojeg je formirana nova k.č. 1603 k.o. Kupinečki Kraljevec Novi, ukupne površine 5613 m2, na koju se kao vlasnik upisuje Grad Zagreb, OIB:61817894937.

2. Slijedom novonastalih pozitivnih okolnosti po pitanju sređivanja vlasništva predmetnog zemljišta, molimo da se hitno pristupi izradi projektnog zadatka za izgradnju predškolske ustanove na lokaciji Kupinečki Kraljevec, Matički 29.

3. Ovaj zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e
Vijeće Mjesnog odbora Kupinečki Kraljevec II. raspravljalo je o analizi lokacija Gradskog ureda za obrazovanje, sport i mlade koja su vijeća mjesnih odbora predložila za izgradnje objekta dječjeg vrtića u naselju Kupinečki Kraljevec te o postupku katastarske izmjere k.o. Kupinečki Kraljevec. Naime, u prethodno navedenom dopisu, na temelju izvršene preliminarne analize predloženih lokacija za moguću izgradnju objekta dječjeg vrtića u naselju Kupinečki Kraljevec, Gradski ured za obrazovanje, sport i mlade izvijestio je vijeća mjesnih odbora kako se lokacija na području Mjesnog odbora Kupinečki Kraljevec II., Matički 29 (bivša područna škola Pri Ašpergerima na k.č.br. 2460/1, 2460/3 i 2460/4, k.o. Kupinečki Kraljevec) u odnosu na ostale prijedloge ističe kao povoljnija opcija za moguću izgradnju predškolske ustanove. U dopisu je napisano kako će Gradski ured za obrazovanje, sport i mlade izraditi projektni zadatak te u koordinaciji s nadležnim tijelima, ako bude potrebno, pokrenuti postupak brisanja statusa općenarodne imovine radi stjecanja čistog vlasništva investitora Grada Zagreba nad cjelokupnim zemljištem za izgradnju dječjeg vrtića. Katastarska izmjera na području katastarske općine Kupinečki Kraljevec u završnoj je fazi, na spomenutoj lokaciji u Matičkima 29 izvršeno je objedinjavanje i upis vlasništva. Dana 10. prosinca 2024. godine u Zemljišnoknjižnom odjelu Novi Zagreb potpisan je zapisnik slijedom kojeg je formirana nova k.č. 1603 k.o. Kupinečki Kraljevec Novi, ukupne površine 5613 m2, na koju se kao vlasnik upisuje Grad Zagreb, OIB:61817894937. Slijedom novonastalih pozitivnih okolnosti po pitanju sređivanja vlasništva predmetnog zemljišta, Vijeće Mjesnog odbora Kupinečki Kraljevec II. moli da se hitno pristupi izradi projektnog zadatka za izgradnju predškolske ustanove na lokaciji Matički 29.

Ad 2) Obavijesti, pitanja i prijedlozi
     Nakon kraće rasprave o potrebi obnove asfaltnog zastora u ulicama Gajani i Ašpergeri, predsjednik Vijeća, Marijan Tatar zaključuje 36. sjednicu Vijeća Mjesnog odbora Kupinečki Kraljevec II.

      Dovršeno u 13,45 sati.

         Zapisnik izradila:

            Lidija Špišić
       KLASA:024-08/25-003/16
       URBROJ: 251-13-11-8/005-25-4

       Kupinečki Kraljevec, 3. siječnja 2025.
                                                                                                             Predsjednik 

                                                                                                    Vijeća Mjesnog odbora 

                                                                                                     Kupinečki Kraljevec II.

                                                                                                           Marijan Tatar
	Izvješće o glasanju

na 36. sjednici Vijeća Mjesnog odbora Kupinečki Kraljevec II.,

3. siječnja 2025.



	Članovi Vijeća
	Točka 1.

	Marijan Tatar - predsjednik
	+

	Ivan Milača  – potpredsjednik
	+

	Srećko Ašperger
	+

	Ivan Maretić
	

	Stjepan Tatar
	+

	*  ZA=  +

PROTIV=  —

	SUZDRŽAN=  0
	

	NIJE PRISUTAN= prekrižiti ime


